**Ερωτήσεις και απαντήσεις για τα νέα πρωτόκολλα που ισχύουν για την αποφυγή διάδοσης του κορωνοϊού.**

1. **Τι προβλέπεται για μαθητές σε περίπτωση στενής επαφής με κρούσμα επιβεβαιωμένου περιστατικού COVID-19 εντός του σχολείου; Δηλαδή, τι γίνεται όταν, π.χ., υπάρχει κρούσμα στην τάξη;**

Σε περίπτωση κρούσματος στην τάξη όλοι οι μη εμβολιασμένοι μαθητές θα κάνουν **τεστ κάθε μέρα, για 5 ημέρες**. Συγκεκριμένα, θα κάνουν δύο ράπιντ και ένα σελφ τεστ σε διάστημα 5 ημερών, επιπλέον των δύο σταθερών σελφ τεστ την εβδομάδα, άρα 5 τεστ σε 5 ημέρες. (βλ. συνημμένο πίνακα)

|  |
| --- |
| Ανεμβολίαστοι μαθητές |
| Ημέρα 0 ή1 | Ημέρα 2 | Ημέρα 3 | Ημέρα 4 | Ημέρα 5 |
| Rapid test | Self test | Self test | Self test | Rapid test |

 Οι εμβολιασμένοι μαθητές θα κάνουν ένα σελφ τεστ, επιπλέον των δύο εβδομαδιαίων σελφ τεστ, δηλαδή συνολικά τρία σελφ τεστ την εβδομάδα. Οι ανεμβολίαστοι μαθητές, που έχουν νοσήσει εντός του τελευταίου τριμήνου, έχουν το ίδιο καθεστώς με τους εμβολιασμένους μαθητές (βλ. συνημμένο πίνακα)

|  |
| --- |
|  Εμβολιασμένοι μαθητές ή μαθητές που νόσησαν το τελευταίο τρίμηνο |
| Ημέρα 0 ή1 | Ημέρα 2 | Ημέρα 3 | Ημέρα 4 | Ημέρα 5 |
| Self test | --------------- | Self test | -------------- | Self test |

1. **Τι θα γίνεται αν μαθητής διαγνωστεί θετικός σε COVID-19; Για πόσο καιρό προβλέπεται καραντίνα; Πότε και με ποιους όρους επιστρέφει στο σχολείο;**

Αν ένας μαθητής διαγνωστεί θετικός στον COVID-19, τότε θα μπαίνει σε απομόνωση  για 5 ημέρες τουλάχιστον. Η απομόνωση θα διακόπτεται μετά από 5 ημέρες (α) εφόσον δεν υπάρχουν συμπτώματα, ή τα συμπτώματα μετά το πενθήμερο – προεξάρχοντος του πυρετού – υποχωρούν, και (β) με αρνητικό σελφ τεστ. Εάν ο πυρετός συνεχίζει ή υπάρχει θετικό σελφ (ή ράπιντ) τεστ, η απομόνωση θα παρατείνεται.

1. **Τι προβλέπεται για μαθητές σε περίπτωση στενής επαφής με κρούσμα επιβεβαιωμένου περιστατικού COVID-19 εκτός σχολείου; Δηλαδή, τι γίνεται όταν, π.χ., υπάρχει κρούσμα στο σπίτι;**
* Αν πρόκειται για εμβολιασμένους μαθητές, τότε προσέρχονται στο σχολείο κανονικά και κάνουν τρία σελφ τεστ τις ημέρες 0-1, 3 και 5-7.
* Αν πρόκειται για μη εμβολιασμένους μαθητές, τότε παραμένουν σε απομόνωση για 5 ημέρες, και διενεργούν σελφ τεστ την 5η ημέρα μετά την έκθεση.